|  |  |  |  |
| --- | --- | --- | --- |
|  | |  |  |
| REPUBLIKA HRVATSKA  KARLOVAČKA ŽUPANIJA | |  |
|  | GRAD KARLOVAC |  |

UPRAVNI ODJEL ZA GOSPODARSTVO,

RAZVOJ GRADA I FONDOVE EU

KLASA: 320-01/25-01/05

URBROJ: 2133-1-09/02-25-1

Karlovac, 3. listopada 2025.

Na temelju Odluke o prvim izmjenama i dopunama Programa raspolaganja poljoprivrednim zemljištem u vlasništvu Republike Hrvatske za Grad Karlovac, koje je na 4. sjednici održanoj dana 19. rujna 2025. godine donijelo Gradsko vijeće Grada Karlovca („Glasnik Grada Karlovca“ br. 11/2025), i na koje je sukladno odredbama Zakona o poljoprivrednom zemljištu („Narodne novine“ br. 20/18 i 115/18, 98/19, 57/22) Ministarstvo poljoprivrede dana 03. lipnja 2025. god. dalo prethodnu Suglasnost, KLASA: 945-01/18-01/501, URBROJ: 525-06/199-25-7, Upravni odjel za gospodarstvo, razvoj grada i fondove EU Grada Karlovca raspisuje

**J A V N I P O Z I V**

**ZA ISKAZ INTERESA ZA ZAKUP ILI/I KUPNJU POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA KARLOVCA**

Grad Karlovac ovim putem želi obavijestiti sve fizičke i pravne osobe koje su zainteresirane za zakup i kupnju poljoprivrednog zemljišta, da je otvoren

“ JAVNI POZIV” za iskaz interesa za zakup/kupnju poljoprivrednog zemljišta u vlasništvu Republike Hrvatske na području Grada Karlovca (u nastavku : Javni poziv)

Ovaj Javni poziv objavljuje se u svrhu pripreme Odluke o raspisivanju javnog natječaja za zakup/prodaju poljoprivrednog zemljišta u vlasništvu Republike Hrvatske.

Predmet iskaza interesa ovog Javnog poziva je prikupljanje katastarskih čestica koje se nalaze u službenom popisu “ Prve izmjene i dopune Programa raspolaganja poljoprivrednim zemljištem u vlasništvu Republike Hrvatske za Grad Karlovac,

dostupnim na internetskim stranicama Grada Karlovca.

**LINK ZA** **PRVE IZMJENE I DOPUNE PROGRAMA RASPOLAGANJA:**

<https://www.karlovac.hr/wp-content/uploads/2025/09/PRVE-IZMJENE-I-DOPUNE-PROGRAMA-RASPOLAGANJA-POLJOPRIVREDNIM-ZEMLJISTEM-U-VLASNISTVU-RH-ZA-GRAD-KARLOVAC.docx>

Zainteresirani za zakup i /ili kupnju mogu iskazati interes popunjavanjem sljedećih obrazaca:

* **OI - ZAK :**  OBRAZAC ZA ISKAZIVANJE INTERESA za **zakup** poljoprivrednog zemljišta u vlasništvu RH na području Grada Karlovca (u prilogu)
* **OI - PRO** : OBRAZAC ZA ISKAZIVANJE INTERESA za **kupnju** poljoprivrednog zemljišta u vlasništvu RH na području Grada Karlovca (u prilogu)

ili se navedeni obrasci mogu podići u prostorijama Upravnog odjela za gospodarstvo, razvoj grada i fondove EU, Trg bana Josipa Jelačića br. 7, radnim danom od 7,30 do 15,30 sati.

KATASTARSKE ČESTICE ZA KOJE JE GRAD KARLOVAC **ZAPRIMIO ZAHJEVE** ZA ISKAZ INTERESA ZA ZAKUP ILI KUPNJU NA TEMELJU RANIJE RASPISANOG JAVNOG POZIVA ILI OSOBNO PREDANIH ZAHTJEVA , **A NALAZE SE U IZMJENAMA I DOPUNAMA PROGRAMA,**

EVIDENTIRANE SU I NALAZE SE U PRILOGU OVOG JAVNOG POZIVA : TABLICA 1 TABLICA 2, TE ČINE NJEGOV SASTAVNI DIO.

Prijave se predaju u pisarnicu Grada Karlovca, Banjavčićeva 9, Karlovac, osobno ili putem pošte, te elektronskim putem na e mail adresu [pisarnica@karlovac.hr](mailto:pisarnica@karlovac.hr) .

Javni poziv objavit će se 06. listopada 2025. godine na službenoj web stranici Grada Karlovca i na oglasnoj ploči Grada Karlovca.

Javni poziv ostaje otvoren 30 dana od dana objave odnosno do 05.studenog 2025. godine.

Budući da je objavom Pravilnika o izmjenama i dopunama Pravilnika o provođenju javnog

natječaja za zakup poljoprivrednim zemljištem u vlasništvu Republike Hrvatske i zakup za ribnjake od 28. prosinca 2023. te objavom Pravilnika o provođenju javnog natječaja za prodaju poljoprivrednog zemljišta u vlasništvu Republike Hrvatske 28.02.2024. godine nastupila **obveza svih dionika procesa raspolaganja državnim poljoprivrednim zemljištem da sudjeluju u natječajima za zakup i kupnju poljoprivrednog zemljišta elektronički kroz programsko rješenje eZakup,**

Grad Karlovac održat će **radionicu** za poljoprivrednike u kojoj će se pojasniti postupak i način prijave na Javni natječaj preko aplikacije eZakup/ eRaspolaganje, kojoj se pristupa preko portala ePoljoprivreda (<https://epoljoprivreda.mps.hr/> ), a mjesto i vrijeme bit će pravovremeno objavljeni na službenoj web stranici Grada Karlovca.

Sve dodatne obavijesti mogu se dobiti na adresi: Grad Karlovac, Upravni odjel za gospodarstvo, razvoj grada i fondove EU ,Trg bana Josipa Jelačića br. 7, ili na tel. 047/628- 117 te na e- mail adresi : [sandra.halovanic@karlovac.hr](mailto:sandra.halovanic@karlovac.hr)

***POSEBNE NAPOMENE***

Grad Karlovac u javnom natječaju može odrediti maksimalnu površinu koja se može dati u zakup pojedinoj fizičkoj ili pravnoj osobi i s njom povezanim fizičkim i pravnim osobama, pri čemu maksimalna površina koja se daje u zakup pojedinoj fizičkoj ili pravnoj osobi i s njom povezanim fizičkim i pravnim osobama ne može prelaziti 50% ukupne površine poljoprivrednog zemljišta u vlasništvu države na području te jedinice lokalne samouprave odnosno Grada Zagreba.

Odluku o raspisivanju javnog natječaja za **zakup** poljoprivrednog zemljišta u vlasništvu RH donosi Gradsko vijeće, nakon dobivene prethodne suglasnosti Ministarstva poljoprivrede.

Prijedlog Odluke o izboru najpovoljnije ponude za zakup koju utvrđuje Povjerenstvo za zakup poljoprivrednog zemljišta u vlasništvu države (u daljnjem tekstu: Povjerenstvo za zakup) s popratnom dokumentacijom dostavlja se na prethodnu suglasnost Ministarstvu..

Odluku o raspisivanju javnog natječaja za **prodaju** poljoprivrednog zemljišta u vlasništvu RH donosi Gradsko vijeće, nakon dobivene prethodne suglasnosti Ministarstva poljoprivrede

Odluku o izboru najpovoljnije ponude na javnom natječaju za prodaju donosi Gradsko vijeće, na prijedlog Povjerenstva za zakup i prodaju poljoprivrednog zemljišta u vlasništvu RH na području Grada Karlovca, uz prethodnu suglasnost Ministarstva poljoprivrede.

***DODATNE UPUTE***

Više informacija o dokumentaciji, rokovima i postupku za raspisivanje javnog natječaja za zakup/prodaju poljoprivrednog zemljišta u vlasništvu Republike Hrvatske  možete pronaći na poveznicama:

<https://narodne-novine.nn.hr/clanci/sluzbeni/2018_03_20_402.html> (Zakon o poljoprivrednom zemljištu)

<https://narodne-novine.nn.hr/clanci/sluzbeni/2022_05_57_806.html> (Izmjene i dopune Zakona o poljoprivrednom zemljištu)

<https://narodne-novine.nn.hr/clanci/sluzbeni/2022_09_104_1541.htm> (Pravilnik o provođenju javnog natječaja za zakup poljoprivrednog zemljišta i zakup za ribnjake u vlasništvu Republike Hrvatske)

<https://narodne-novine.nn.hr/clanci/sluzbeni/2023_12_157_2417.html> (Pravilnik o izmjenama i dopunama Pravilnika o provođenju javnog natječaja za zakup poljoprivrednim zemljištem u vlasništvu Republike Hrvatske i zakup za ribnjake u vlasništvu Republike Hrvatske)

<https://narodne-novine.nn.hr/clanci/sluzbeni/2022_11_134_2024.html> (Pravilnik o provođenju javnog natječaja za prodaju poljoprivrednog zemljišta u vlasništvu Republike Hrvatske)